Case ID: 1141126
Sentence 0: Belə ki, Təqsirləndirilən şəxs xx xxxxxx 2019-cu tarixdə, saat 19 radələrində idarə etdiyi, texniki cəhətdən saz vəziyyətdə olan “BMW 528 minik” markalı, ** KH *** dövlət qeydiyyat nişanlı avtomobillə Bakı şəhəri, Səbail rayonu, Neftçilər prospekti 2 ünvanında “Bayraq Meydanı” nın dayanacaq meydançasından çıxaraq sürətləndirmə zolağı ilə 15-20 km/saat surətlə hərəkətdə olarkən, soldan gələn avtomobillərə yol vermək üçün dayanmış, soldan gələn avtomobilləri buraxdıqdan sonra hərəkətə başlayarkən “Yol hərəkəti haqqında” Azərbaycan Respublikasının Qanununun 42-ci maddəsinin 1-ci hissəsinin tələblərini pozmuş, yəni hərəkətə başlama, yerdəyişmə zamanı təhlükəsiz manevr etməli və hərəkətin digər iştirakçıları üçün maneə yaratmamalı olduğu halda göstərilənlərə əməl etməyərək, yol hərəkəti və nəqliyyat vasitəsinin istismarı qaydalarını pozmuş, ehtiyatsızlıqdan hərəkəti istiqamətində yolu soldan sağa doğru keçməkdə olan piyada Zərərçəkmiş şəxs avtomobilin qabaq hissəsi ilə vurmuş, nəticədə Zərərçəkmiş şəxs ənsə sümüyünün böyük ənsə dəliyinə və kəllə əsasına keçən sınığı, baş beynin yumşaq qişası altına və beyin toxumasına geniş qansızmalarla müşayiət olunan qapalı kəlləbeyin travması, alın nahiyəsinin sağ yarısının qançırları, sağ təpə-gicgah-ənsə nahiyəsinin sıyrığı, ənsə nahiyəsinin sağ yarısının əzilmiş yarası və tüklü-tüksüz hissə sərhədində sıyrığı, sağ gözətrafı yumşaq toxumaların hematoması, sol gözətrafı yumşaq toxumaların qançırı, burunun sağ yan çəpərinin əzilmiş yarası və sıyrığı, bədənin küt travması kimi dərəcəsinə görə ümumilikdə həyat üçün təhlükəli olan ağır zərər vurmanın əlamətlərinə aid xəsarətlər alaraq ölmüşdür.